ધન: સંવત ૨૦૭૨ના નૂતન વર્ષના સુપ્રભાતે આપનો રાશિ અધિપતિ ગુરુ મહારાજ ભાગ્ય ભાવે સિંહ રાશિથી પોતાનું ભ્રમણ શરૂ કરી આગળ વધતા વર્ષના અંતે દશમ ભાવે કન્યા રાશિમાં જોવા મળે છે, ધનેશ અને પરાક્રમેશ શનિ મહારાજ આ વર્ષ દરમિયાન રાશિ કે ભાવ બદલ્યા વિના વૃશ્ચિક રાશિમાં વ્યયસ્થાને જોવા મળે છે, જ્યારે પંચમેશ મંગળ વર્ષના આરંભે કન્યા રાશિ અને દશમભાવેથી પોતાનું ભ્રમણ શરૂ કરી વર્ષના અંતે ધન રાશિમાં દેહભાવે જોવા મળે છે, લાભેશ શુક્ર વર્ષના આરંભે દશમ ભાવે કન્યા રાશિથી આગવી ગતિથી રાશિ ચક્ર પૂર્ણ કરીને વધુ આગળ વધતા વૃશ્ચિક રાશિમાં વ્યયભાવે જોવા મળે છે.